U subotu ujutro, oko 8.30 sati u Trogiru, na ulici je 80-godišnjaku prišao nepoznati muškarac držeći u ruci zlatni lančić za koji je rekao da ga je pronašao i pitao za moguću prodaju. Tada je prišao drugi nepoznati muškarac tvrdeći da je lanac jako vrijedan, na što je prvi muškarac 80-godišnjaku ponudio lanac za iznos od par tisuća kuna.80-godišnjak mu je dao traženi novac i naknadno utvrdio da je u pitanju bižuterija. Zbog počinjenog kaznenog djela prijevare u tijeku je kriminalističko istraživanje i traganje za počiniteljima.Ovo je tek još jedna u nizu sličnih vijesti o kojima mediji gotovo svakodnevno izvještavaju, posebno tijekom ljetnih mjeseci kada Jadran stižu i brojni prevaranti iz inozemstva koji također žele iskoristiti turističku sezonu u svom interesu.Već se do sada pokazalo da su najčešće mete prevaranata osobe treće životne dobi koje kao u ovom slučaju počinitelji dovode u zabludu u pogledu marke i kvalitete proizvoda, a najčešće prodajom bižuterije pod zlato kojeg su navodno počinitelj i žrtva slučajno zajedno pronašli ili na slične druge načine.Policija je stoga izdala niz uputa za građane u kojima savjetuje kako se zaštititi od prevara:- Ponašanja karakteristična za prevarante su: drskost, snalažljivost, odvažnost, autoritativni nastup, pričljivost, prikazivanje empatije, rad po unaprijed stvorenom scenariju, brza provedba transakcija, upornost u nagovaranju, uvredljivost prema svakoj skepsi usmjerenoj ka provjeri „činjenica“ koje iznosi, razne simulacije poput bolesti, malaksalosti, nesvjestice, izazivanje sažaljenja,.....- Samo nekvalitetna, neoriginalna i roba sumnjivog porijekla može se prodavati po znatno nižim cijenama od uobičajenih!- Oprez kod konverzacija i transakcija novčanih i drugih vrijednosti!- Ne puštajte nepoznate osobe u svoje domove bez utvrđivanja o kome je riječ!- Pitajte osobu tko je, od kud dolazi i što hoće od vas!- Ukoliko se osoba predstavi kao službena osoba, tražite od nje službenu iskaznicu!- Ukoliko vam je osoba sumnjiva, unatoč službenoj iskaznici prije puštanja u svoj dom telefonom provjerite je li služba koju navodno predstavlja uputila službene osobe kod vas!- Ne dajte se impresionirati odlučnim nastupom nepoznatog, njegovom titulom i slično!- Vaši osobni podaci su zaštićeni zakonom i može ih prikupljati samo onaj tko je za to zakonom ovlašten i onaj tko za to dobije vaš pristanak.

- Ne nasjedajte na trikove poput nesvjestice, malaksalosti, bolesti.

psd, foto: duje klarić / cropix



- Zapamtite izgled osobe, boju kose i očiju, visinu, stas i karakteristične znakove (madeže, ožiljke i sl.)!- Zapišite registracijsku oznaku vozila kojim su osobe došle, te boju, marku i druge karakteristične detalje vozila!- Posumnjate li u osobe, a posebice ako je riječ o počinjenju kaznenog djela, odmah obavijestite policiju na broj 192 ili se javite osobno u najbližu policijsku postaju.